Diari Oficial de la Generalitat Valenciana


Sumari del DOGV 8509, del 20-03-2019 (2019/2763)

RESOLUCIÓ de 15 de març de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8509

Data del DOGV
:   20-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2763


Data del document
:   15-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 15 de març de 2019, de la Conselleria d'Educació, Investigació, Cultura i Esport, per la qual es modifica el Pla estratègic de subvencions d'aquesta conselleria per al període 2016-2019, aprovat per la Resolució de 30 d'agost de 2016. [2019/2763]  
L'article 164.a de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions (DOGV 7464, 12.02.2015), disposa que aquelles conselleries que tinguen previst atorgar subvencions hauran d'elaborar amb caràcter previ un pla estratègic de subvencions, en el qual s'integraran les subvencions que pretenguen atorgar, tant dels seus òrgans com dels seus organismes públics dependents i el contingut dels quals serà el determinat en la legislació bàsica estatal.  
L'article 8.1 de la Llei 38/2003, de 17 de novembre, general de subvencions, amb el caràcter de normativa bàsica, estableix que els òrgans de les administracions públiques o qualssevol ens que proposen l'establiment de subvencions, amb caràcter previ, hauran de concretar en un pla estratègic de subvencions els objectius i efectes que es pretenen amb la seua aplicació, el termini necessari per a la seua consecució, els costos previsibles i les seues fonts de finançament, supeditant-se, en tot cas, al compliment dels objectius d'estabilitat pressupostària.  
  
Mitjançant Resolució de 30 d'agost de 2016 d'aquesta conselleria, es va aprovar el Pla estratègic de subvencions per al període 2016-2019 (DOGV 7865, 05.09.2016) i comença l'annex únic amb la relació de línies de subvenció de la Direcció General de Política Educativa.  
Per Acord d'1 de juny de 2018, del Consell (DOGV 8312, 07.06.2018), s'autoritza la modificació pressupostària del programa 421.50, Avaluació, innovació i qualitat educativa, de la Conselleria d'Educació, Investigació, Cultura i Esport, que implica la supressió de la línia S0072000, així com l'augment de la dotació prevista en la línia S7857000 i una nova denominació, descripció i finalitat d'aquesta línia.  
  
La Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018) ja incorpora l'Acord d'1 de juny de 2018 i efectua diversos canvis significatius en relació amb les línies pressupostàries del programa 421.30 i 421.50 que formen part de la Direcció General de Política Educativa com a centre gestor. Tot això porta a la necessitat d'efectuar aquesta modificació del pla estratègic de subvencions establert per Resolució de 30 d'agost de 2016.  
  
Vist l'exposat i en ús de les atribucions conferides per l'article 28 de la Llei 5/1983, de 30 de desembre, del Consell, i per l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Modificar el Pla estratègic de subvencions 2016-2019 de la Conselleria d'Educació, Investigació, Cultura i Esport efectuant els canvis referits a l'annex únic, tots relatius al capítol de la Direcció General de Política Educativa.  
  
València, 15 de març de 2019. El conseller d'Educació, Investigació, Cultura i Esport: Vicent Marzà Ibáñez.  
  
  
  
ANNEX ÚNIC  
Modificació del Pla estratègic de subvencions 2016-2019  
  
Es modifica el Pla estratègic de subvencions de la Conselleria d'Educació, Investigació, Cultura i Esport 2016-2019 en els termes següents:  
  
Primer  
S'elimina la línia de subvenció amb codi S0072000 i denominació Ajudes centres concertats per a educació compensatòria.  
Segon  
S'elimina la línia de subvenció amb codi S8147000 i denominació Foment de programes transversals i d'educació en valors.  
  
Tercer  
Es modifiquen les línies de subvenció S3154000, S7857000, S7899000, S4407000 i S8146000.  
  
  
OBJECTIU ESTRATÈGIC 1:  
  
Promoure actuacions educatives inclusives i que reduïsquen les desigualtats.  
Línia de subvenció:  
CODI: S3154000  
DENOMINACIÓ: Subvencions activitats integració de l'alumnat de centres d'educació especial.  
MODE DE CONCESSIÓ: concurrència competitiva.  
BENEFICIARIS: Alumnat de centres públics i privats concertats d'educació especial.  
DESCRIPCIÓ I FINALITAT: Fomentar activitats que afavorisquen el desenvolupament d'habilitats socials necessàries per a la integració de l'alumnat amb necessitats educatives especials.  
1. Àrees de competències afectades i sectors cap als quals es dirigeixen les ajudes:  
El desenvolupament de mesures acadèmiques i organitzatives per a la compensació de les desigualtats en educació i l'atenció a l'alumnat que es trobe en situació desfavorable.  
La proposta d'assignació de recursos materials i personals per als alumnes amb necessitats educatives específiques.  
El sector educatiu a què es dirigeixen és l'alumnat d'Educació Infantil, d'Educació Primària, d'Educació Secundària Obligatòria, de Batxillerat i de Persones Adultes.  
2. Objectius i efectes que es pretenen amb la seua aplicació:  
El disseny de respostes per a l'atenció a l'alumnat amb necessitats especifiques de suport educatiu.  
Es pretén facilitar a l'alumnat d'aquests centres i unitats l'accés als recursos comunitaris i llocs d'oci, propiciant oportunitats de treball en contextos reals, de desenrotllament de competències socials i d'autonomia i iniciativa personal necessàries per a la seua integració.  
  
3. Mecanisme:  
L'execució d'aquesta línia de subvenció es realitzarà per mitjà de l'elaboració i aprovació de les corresponents bases reguladores per a la concessió de subvencions per a la realització d'activitats complementàries per a l'alumnat escolaritzat en centres privats concertats d'Educació Especial i la posterior convocatòria anual a través d'una resolució.  
  
La concessió s'ajustarà al procediment ordinari, amb caràcter de concurrència competitiva.  
4. Delimitació de les línies bàsiques de les bases reguladores:  
1. Requisits dels beneficiaris  
Centres privats concertats d'Educació Especial ubicats en l'àmbit territorial de la Comunitat Valenciana, que hagen programat activitats complementàries per al seu alumnat.  
2. Procediment de la convocatòria i de concessió de la subvenció  
  
La resolució de convocatòria arreplegarà la forma i el termini per a la presentació de les sol·licituds, i per a la resolució i notificació, així com la documentació i informació que ha d'adjuntar-se a la sol·licitud.  
3. Criteris d'atorgament de la subvenció  
La comissió tècnica valorarà els projectes i memòries presentades tenint en compte les bases de la convocatòria, l'ajust als models establits i altres aspectes que es determinaran.  
4. Justificació de la concessió  
Els centres privats concertats percebran la subvenció atorgada després de la justificació del compliment de la finalitat per a la qual es va concedir.  
5. Calendari:  
1r i 2n trimestre: Elaboració i publicació de l'ordre amb les bases reguladores.  
3r trimestre: Convocatòria anual mitjançant una resolució.  
4t trimestre: Resolució i justificació de la subvenció.  
6. Termini necessari per a la seua consecució:  
Fins al 31 de desembre de cada any.  
7. Costos previsibles per a la seua realització i fonts de finançament:  
212.130 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
Per a conéixer el grau d'acompliment dels objectius, aquesta unitat directiva estableix els indicadors de seguiment següents:  
1. Relació entre el pressupost executat i el previst inicialment.  
2. Proporció d'alumnat beneficiat en relació a l'alumnat necessitat.  
  
3. Nombre de centres educatius que participen en la convocatòria.  
4. Relació entre la quantitat d'activitats subvencionades sobre el total de les activitats.  
Derivat del seguiment, s'elaborarà en el primer trimestre de cada exercici econòmic, un informe d'avaluació sobre l'exercici anterior, així com les propostes per a la millora dels futurs plans.  
  
  
Línia de subvenció:  
CODI: S7857000  
DENOMINACIÓ: Actuacions per a la millora de l'èxit i la reducció de l'abandó escolar.  
MODE DE CONCESSIÓ: Concurrència competitiva.  
BENEFICIARIS: Centres sostinguts amb fons públics.  
DESCRIPCIÓ I FINALITAT: Ajudes a centres que desenvolupen programes per a la millora de l'èxit i la reducció de l'abandó escolar.  
1. Àrees de competències afectades i sectors cap als quals es dirigeixen les ajudes:  
Proposta d'assignació de recursos addicionals als centres per desenvolupar actuacions o programes inclosos en el pla d'actuació per a la millora, que inclouen les diferents mesures per a la millora de l'èxit i la reducció de l'abandonament escolar.  
Les ajudes van dirigides als centres privats concertats.  
2. Objectius i efectes que es pretenen amb la seua aplicació:  
La promoció d'accions per a evitar l'abandonament escolar, reduir les taxes de fracàs escolar i per a l'increment de l'èxit.  
La contribució a la despesa de centres privats concertats de la Comunitat Valenciana amb l'alumnat d'educació infantil (segon cicle) i educació primària o educació secundària amb una intervenció educativa dirigida a la reducció de l'abandonament escolar.  
3. Mecanisme:  
Aquesta subvenció es posa en pràctica mitjançant una ordre reguladora de bases i una convocatòria anual.  
4. Delimitació de les línies bàsiques de les bases reguladores:  
L'ordre de les bases reguladores establirà:  
1. Els requisits dels beneficiaris.  
2. El procediment de la convocatòria i de concessió de la subvenció.  
  
3. Els criteris de la concessió de la subvenció.  
4. El pla de control.  
5. Calendari:  
Tramitació anual d'una convocatòria.  
Trimestre 4t: Resolució i justificació de la subvenció.  
6. Termini necessari per a la seua consecució:  
S'estableix anualment, en la convocatòria.  
7. Costos previsibles per a la seua realització i fonts de finançament:  
590.000 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
Tant per a l'atorgament com per al seguiment, s'avalua, en cada centre privat concertat sol·licitant, el seu índex de necessitats, atenent els indicadors que es concreten en cada convocatòria anual, i que analitzen diferents factors com, per exemple el percentatge d'alumnat amb necessitats de compensació educativa, el nombre d'alumnat matriculat o l'índex socioeconòmic i cultural de les famílies del centre.  
  
Derivat del seguiment, s'elaborarà en el primer trimestre de cada exercici econòmic un informe d'avaluació sobre l'exercici anterior, així com les propostes per a la millora del curs següent.   
Línia de subvenció:  
CODI: S7899000  
DENOMINACIÓ: Ajudes a programes per l'educació intercultural i en valors.  
MODE DE CONCESSIÓ: Concurrència competitiva.  
BENEFICIARIS: Entitats sense ànim de lucre de la Comunitat Valenciana.  
DESCRIPCIÓ I FINALITAT: Ajudes a entitats per a sufragar activitats i programes amb incidència en el sistema educatiu valencià que desenvolupen i promoguen l'educació intercultural, l'atenció a l'alumnat immigrant i l'educació en valors.  
1. Àrees de competències afectades i sectors cap als quals es dirigeixen les ajudes:  
La promoció, el disseny, la implementació i la coordinació de les accions i programes educatius que propicien la innovació i la convivència en els centres educatius amb la implicació dels diferents agents de la comunitat educativa.  
Aquests ajudes van dirigides a entitats sense ànim de lucre de la Comunitat Valenciana.  
2. Objectius i efectes que es pretenen amb la seua aplicació:  
La promoció de l'educació intercultural i l'atenció a l'alumnat immigrant, així com el suport a programes transversals i d'educació en valors.  
3. Mecanismes:  
Aquesta subvenció es posarà en pràctica per mitjà de la publicació d'una resolució de convocatòria d'acord a l'ordre reguladora de bases.  
4. Delimitació de les línies bàsiques de les bases reguladores:  
1. Concretar els requisits dels beneficiaris.  
2. Concretar les característiques del projecte objecte de la subvenció.  
3. Procediment de la convocatòria i de concessió de la subvenció.  
4. Criteris d'atorgament de la subvenció.  
5. Justificació de la concessió.  
5. Calendari:  
1r trimestre: Elaboració de la resolució de la convocatòria d'acord a l'ordre reguladora de bases.  
2n trimestre: Publicació de la convocatòria anual mitjançant resolució. Concreció dels criteris de valoració anual.  
3r i 4t trimestre: Resolució i justificació de la subvenció.  
6. Termini necessari per a la seua consecució:  
Convocatòria anual. Un any acadèmic.  
7. Costos previsibles per a la seua realització i fonts de finançament:  
204.200 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
1. Nombre d'entitats participants.  
2. Nombre de projectes desenvolupats.  
3. Avaluació de les accions presentades per a l'ajuda, implementades el curs anterior.  
  
  
OBJECTIU ESTRATÈGIC 4:  
  
Propiciar la participació dels pares i els alumnes en l'entorn escolar.  
  
  
Línia de subvenció:  
CODI: S4407000  
DENOMINACIÓ: Suport i assessorament a estudiants no universitaris.  
MODE DE CONCESSIÓ: Concurrència competitiva.  
BENEFICIARIS: Federacions i associacions d'estudiants no universitaris de la Comunitat Valenciana.  
DESCRIPCIÓ I FINALITAT: Augmentar la partida pressupostària destinada a les associacions d'alumnes no universitaris per fomentar la seua participació i la defensa dels seus interessos.  
1. Àrees de competències afectades i sectors cap als quals es dirigeixen les ajudes:  
El foment de la participació dels diferents sectors de la comunitat educativa en la vida dels centres docents.  
Aquests ajudes van dirigides al suport i assessorament a associacions i federacions d'estudiants no universitaris.  
2. Objectius i efectes que es pretenen amb la seua aplicació:  
El foment de la participació social i les relacions institucionals i en l'educació.  
La participació de l'alumnat en la vida dels centres i en els òrgans de representació de l'àmbit educatiu.  
3. Mecanisme:  
Aquesta subvenció es posarà en pràctica per mitjà de la publicació d'una resolució de convocatòria d'acord a una ordre reguladora de bases.  
4. Delimitació de les línies bàsiques de les bases reguladores:  
1. Concretar els requisits dels beneficiaris  
2. Concretar les característiques del projecte objecte de la subvenció  
3. Procediment de la convocatòria i de concessió de la subvenció  
4. Criteris d'atorgament de la subvenció  
5. Justificació de la concessió  
5. Calendari:  
1r trimestre: Elaboració de la resolució de la convocatòria d'acord a l'ordre reguladora de bases.  
2n trimestre: Publicació de la convocatòria anual mitjançant resolució. Concreció dels criteris de valoració anual.  
3r i 4t trimestre: Resolució i justificació de la subvenció.  
6. Termini necessari per a la seua consecució:  
Convocatòria anual.  
7. Costos previsibles per a la seua realització i fonts de finançament:  
70.400 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
1. Projectes executats per associacions d'alumnat no universitari i les seues federacions.  
2. Activitats de participació, associació i formació programades per associacions d'alumnat no universitari i les seues federacions.  
3. Participació d'associacions i federacions d'alumnat no universitari, inscrites en el cens de la Conselleria d'Educació, Investigació, Cultura i Esport en el moment de la convocatòria de les subvencions.  
  
4. Participació de l'estudiantat no universitari en el procés electoral a consell escolar de centre.  
  
  
OBJECTIU ESTRATÈGIC 5:  
  
Fomentar la normalització lingüística del valencià en l'àmbit educatiu.  
  
Línia de subvenció:  
CODI: S8146000  
DENOMINACIÓ: Subvencionar al foment de la normalització lingüística del valencià en l'àmbit educatiu.  
MODE DE CONCESSIÓ: Concurrència competitiva.  
BENEFICIARIS: Associacions sense ànim de lucre que contribuïsquen al foment de la normalització lingüística del valencià en l'àmbit educatiu.  
DESCRIPCIÓ I FINALITAT: Fomentar la normalització lingüística del valencià en l'àmbit educatiu.  
1. Àrees de competències afectades i sectors cap als quals es dirigeixen les ajudes:  
La promoció d'actuacions que contribuïsquen a la normalització lingüística del valencià als centres educatius.  
Aquests ajudes van dirigides a associacions sense fins lucratius que fomenten la normalització lingüística del valencià en l'àmbit educatiu no universitari (Infantil, Primària, Secundària Obligatòria, Batxillerat, Formació Professional, Persones Adultes).  
2. Objectius i efectes que es pretenen amb la seua aplicació:  
El foment de la normalització lingüística del valencià en l'àmbit educatiu.  
Es pretén que les actuacions subvencionades siguen, per a l'alumnat, un estímul i una ajuda per a la millora de la competència comunicativa en valencià, i que fomenten actituds positives cap al valencià a través de les relacions que s'establisquen entre l'alumnat de diversos centres.  
3. Mecanisme:  
Aquesta subvenció es posarà en pràctica per mitjà de l'elaboració i aprovació de les corresponents bases reguladores del procediment per a la concessió de subvencions per al foment de la normalització lingüística del valencià en l'àmbit educatiu, destinades a associacions sense fins lucratius i la posterior convocatòria anual a través d'una resolució.  
  
La concessió s'ajustarà al procediment ordinari, amb caràcter de concurrència competitiva.  
4. Delimitació de les línies bàsiques de les bases reguladores:  
1. Requisits dels beneficiaris  
Associacions sense fins lucratius que fomenten la normalització lingüística del valencià en l'àmbit educatiu no universitari.  
2. Procediment de la convocatòria i de concessió de la subvenció  
La resolució de convocatòria indicarà els terminis per a la presentació de les sol·licituds i la documentació requerida: dades de l'entitat, declaracions de responsabilitat i autoritzacions, projecte de l'activitat, domiciliació bancària.  
3. Criteris d'atorgament de la subvenció  
Les activitats de normalització s'han de realitzar amb alumnat de més d'un centre. Els criteris de valoració són:  
a) Nombre d'alumnat participant en l'activitat.  
b) Nombre de centres docents implicats en l'activitat.  
c) Participació de persones de la comunitat educativa de cada centre (famílies, professorat, persones de l'ajuntament...).  
d) Característiques de l'activitat: duració, dificultat de realització, espais, planificació prèvia, impacte posterior.  
e) Objectius pedagògics i de foment del valencià previstos en l'activitat.  
f) Participació d'entitats col·laboradores: ajuntaments, AMPA, associacions docents, col·lectius cívics, etc.  
4. Justificació de la concessió  
En el termini que s'indique en la convocatòria, les entitats han de justificar la subvenció a través del compte justificatiu normalitzat que figure com a annex de la resolució.  
5. Calendari:  
1r i 2n trimestre: Elaboració i publicació de l'ordre amb les bases reguladores.  
2n-3r trimestre: Convocatòria anual mitjançant una resolució. Concreció dels criteris de valoració anual.  
4t trimestre: Resolució i justificació de la subvenció.  
6. Termini necessari per a la seua consecució:  
Anual.  
7. Costos previsibles per a la seua realització i fonts de finançament:  
15.850,00 - (segons el pressupost aprovat per a l'exercici 2019).  
Generalitat Valenciana. Fons propis.  
8. Indicadors de seguiment i avaluació:  
1. Relació entre el pressupost executat i el previst inicialment.  
2. Nombre d'alumnat participant en les activitats subvencionades.  
3. Nombre de centres educatius participants en les activitats subvencionades.  
4. Relació entre la quantitat d'activitats subvencionades sobre el total de les activitats.  
5. Proporció entre la quantitat assignada a cada activitat i la quantitat sol·licitada per l'associació.  
Derivat del seguiment, s'elaborarà en el primer trimestre de cada exercici econòmic, un informe d'avaluació sobre l'exercici anterior, així com les propostes per a la millora dels futurs plans.  
  
Quart  
S'inclouen les línies de subvenció S8259000 i S8249000.  
  
  
OBJECTIU ESTRATÈGIC 1:  
  
Promoure actuacions educatives inclusives i que reduïsquen les desigualtats.  
  
Línia de subvenció:  
CODI: S8259000  
DENOMINACIÓ: Foment, participació i associació d'alumnes de formació de persones adultes.  
MODE DE CONCESSIÓ: Concurrència competitiva.  
BENEFICIARIS: Federacions i associacions d'alumnes de FPA.  
DESCRIPCIÓ I FINALITAT: Foment participació i associació d'alumnat de FPA.  
1. Àrees de competències afectades i sectors cap als quals es dirigeixen les ajudes:  
El foment i la participació dels diferents sectors de la comunitat educativa en la vida dels centres docents de Formació de Persones Adultes (FPA).  
Aquests ajudes van dirigides a fomentar la participació i l'associació d'associacions i federacions d'alumnat d'FPA.  
2. Objectius i efectes que es pretenen amb la seua aplicació:  
El foment de la participació social i les relacions institucionals en l'educació.  
La participació de l'alumnat d'FPA en la vida dels centres i en els òrgans de representació de l'àmbit educatiu.  
3. Mecanisme:  
Aquesta subvenció es posarà en pràctica per mitjà de la publicació d'una resolució de convocatòria d'acord a una ordre reguladora de bases.  
4. Delimitació de les línies bàsiques de les bases reguladores:  
1. Concretar els requisits dels beneficiaris.  
2. Concretar les característiques del projecte objecte de la subvenció.  
3. Procediment de la convocatòria i de concessió de la subvenció.  
4. Criteris d'atorgament de la subvenció.  
5. Justificació de la concessió.  
5. Calendari:  
1r trimestre: Elaboració de la resolució de la convocatòria d'acord a l'ordre reguladora de bases.  
2n trimestre: Publicació de la convocatòria anual mitjançant resolució. Concreció dels criteris de valoració anual.  
3r i 4t trimestre: Resolució i justificació de la subvenció.  
6. Termini necessari per a la seua consecució:  
Convocatòria anual.  
7. Costos previsibles per a la seua realització i fonts de finançament:  
75.000 - per a l'exercici 2019.  
Generalitat Valenciana. Fons propis.  
8. Indicadors de seguiment i avaluació:  
1. Projectes executats per associacions d'alumnat d'FPA i les seues federacions.  
2. Activitats de participació, associació i formació programades per associacions d'alumnat FPA i les seues federacions.  
3. Participació d'associacions i federacions FPA inscrites en el cens de la Conselleria d'Educació, Investigació, Cultura i Esport en la convocatòria de les subvencions.  
4. Participació de l'estudiantat d'FPA en el procés electoral a consell escolar de centre.  
  
  
OBJECTIU ESTRATÈGIC 3:  
  
Estimular actuacions que contribuïsquen a la qualitat del sistema educatiu i a l'educació en valors.  
  
Línia de subvenció:  
CODI: S8249000  
DENOMINACIÓ: Subvencions auxiliars de conversació estrangers.  
  
MODE DE CONCESSIÓ: Concessió directa. Art. 168.a).  
BENEFICIARIS: Auxiliars de conversació estrangers seleccionats pel Ministeri d'Educació i Formació Professional destinats en centres públics d'Educació Infantil i Primària.  
DESCRIPCIÓ I FINALITAT: Millorar la competència lingüística de l'alumnat.  
1. Àrees de competències afectades i sectors cap als quals es dirigeixen les ajudes:  
Correspon al Servei d'Educació Plurilingüe promocionar el plurilingüisme i la interculturalitat en l'àmbit de l'educació no universitària, d'acord amb l'article 9 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport.  
  
Les ajudes s'adrecen a estudiants universitaris dels últims cursos o graduats estrangers que tinguen com a llengua habitual l'anglés.  
2. Objectius i efectes que es pretenen amb la seua aplicació:  
Es pretén fomentar la millora i la qualitat de l'ensenyança de llengües estrangeres i l'aprenentatge de continguts curriculars vehiculats en llengües estrangeres, d'acord amb les metodologies actuals, promoure a través d'aquests aprenentatges integradors l'acostament i el coneixement d'altres cultures de diferents països alhora que es proporciona a les persones auxiliars, en la seua qualitat d'estudiants, una formació a través del coneixement de les llengües i la cultura de la Comunitat Valenciana.  
3. Mecanisme:  
L'execució d'aquesta línia de subvenció es realitza a partir de les bases signades entre el Ministeri d'Educació i Formació Professional i la Conselleria d'Educació, Investigació, Cultura i Esport, de manera que el Ministeri selecciona auxiliars de conversa i la Conselleria els atorga la subvenció a través d'un decret de concessió directa anual.  
  
4. Delimitació de les línies bàsiques de les bases reguladores:  
1. Requisits dels beneficiaris  
Estudiants universitaris dels últims cursos o graduats estrangers que tinguen com a llengua habitual l'anglés.  
2. Procediment de la convocatòria i de concessió de la subvenció  
La resolució de convocatòria la realitza el Ministeri d'Educació i Formació Professional que notifica a la Conselleria la relació de persones beneficiàries. La Conselleria concedeix la subvenció a través d'un decret de concessió directa.  
3. Criteris d'atorgament de la subvenció  
Determinats per la convocatòria del Ministeri d'Educació i Formació Professional.  
4. Justificació de la concessió  
A través dels informes de les direccions dels centres educatius on està assignat cada auxiliar de conversa.  
5. Calendari:  
2n trimestre: Resolució del Ministeri d'Educació i Formació Professional.  
2n-3r trimestre: Elaboració i publicació del decret de concessió directa.  
6. Termini necessari per a la seua consecució:  
Anual  
7. Costos previsibles per a la seua realització i fonts de finançament:  
7.616.000,00 - (segons el pressupost aprovat per a l'exercici 2019).  
Generalitat Valenciana. Fons propis.  
8. Indicadors de seguiment i avaluació:  
1. Nombre d'auxiliars i de centres educatius beneficiaris.  
2. Nombre d'auxiliars que renuncien a la subvenció.  
3. Millora en l'aprenentatge de l'anglés en els centres educatius amb auxiliar.